L'Ajuntament de Bétera programa una cinquantena d'activitats d'abril a agost
14 de abril de 2023

• L'Agenda Cultural ofereix multitud d'espectacles gratuïts per a tots els públics.

• Amb aquesta programació l'àrea de Cultura continua consolidant activitats com l'III Festival de Novel·la Històrica Noir, el V FestiJazz i la XXI edició del Cicle de Concerts de Música Clàssica.

L'Ajuntament de Bétera arranca el mes d'abril amb una àmplia proposta cultural, gratuïta i per a tots els públics. Des d'abril i fins a agost les famílies beterenses podran gaudir de multitud d'espectacles en una Agenda Cultural que compta amb prop de 50 activitats diferents en els espais culturals del municipi tant en interiors com a l'aire lliure.

L'àrea de Cultura ha realitzat, un any més, una nova oferta amb un nivell cultural d'excepció que a més sent de vital importància el teixit associatiu compta amb la participació d'associacions culturals i artistes locals relacionats amb diferents disciplines artístiques a la recerca de donar-los protagonisme i de promocionar la cultura local. Tot amb l'objectiu que la cultura a Bétera siga accessible a tots i totes.

Una programació que se suma als tres Cursos intensius de Teatre, Ceràmica i Fotografia programats per la regidoria de Cultura de febrer a juny i que han tingut una gran acceptació per part de tots els alumnes i les alumnes, donada l'oferta gratuïta i per a totes les edats oferida a tots els veïns i veïnes de Bétera.

Consolidació d'espectacles

Al seu torn, el Consistori ha donat continuïtat a activitats com l'III Festival de Novel·la Històrica Noir, el V FestiJazz i la XXI edició del Cicle de Concerts de Música Clàssica que, any rere any, es consoliden en la localitat i a les quals acudeixen multitud de veïns i veïnes no sols de Bétera sinó de tota la província de València.

Aquesta Agenda es pot consultar en la web de l'Ajuntament www.betera.es i a més, en les pròximes setmanes, es repartirà en format paper pel municipi i estarà disponible també en els edificis municipals.

Humor, música, contes, exposicions, presentacions, teatre, cinema, conferències, circ, literatura, dansa, folklore i molt més per a divertir-se d'abril a agost sense necessitat d'eixir de Bétera.